L 45/1412
HU
Az Európai Unió Hivatalos Lapja
2022.2.24.
BIZOTTSÁG KÍSÉRLETI PROJEKTEK
PP 02 —.
ALCÍM EURÓPAI STRATÉGIAI BERUHÁZÁSOK (folytatás) PP 02 21
(folytatás)
PP 02 21 03
(folytatás) A szolgáltatók ugyanakkor – ideértve különösen a környezetbarát csúcstechnológiát, illetve innovatív megoldásokat kínáló európai kkv-kat és induló vállalkozásokat – elismerést szereznének mint megbízható partnerek a közszféra modern digitális megoldásokkal való ellátása terén.
A projektet a legfrissebb rendelkezésre álló szolgáltatástervezési normák alapján kell kidolgozni, párbeszédet folytatva az érdekelt felek széles körével, köztük az egész Unióban működő állami szervekkel és kkv-kkal.
Mindez támogatná a közigazgatás Unió-szerte történő modernizálását, erősítve az Európa zöld átállásának megvalósítására irányuló erőfeszítéseket az innovatív megoldások hatékonyabb bevezetése révén, továbbá fontos eszközt kínál az uniós polgárok bevonására is.
A kezdeményezés továbbá támogatni kívánja a Bizottság azon célkitűzését, hogy olyan digitális transzformációt ösztönözzön, amely mindenki javát szolgálja, beleértve a polgárokat és a vállalkozásokat is.
Ha a projekt teljes mértékben megvalósul, akkor a következő uniós célkitűzések eléréséhez fog pozitívan hozzájárulni: a) digitális stratégia, b) új kkv-stratégia, c) iparstratégia és d) az európai zöld megállapodás.
A kezdeményezés fontos elemeket szolgáltat az új e-kormányzati cselekvési terv számára is, amelynek előkészítő munkálatai már folyamatban vannak, és amely a növekvő digitális szükségletekre kíván választ adni.
Az innovatív GovTech platform, valamint a költséghatékony és környezetbarát vállalkozások által nyújtott megoldások még inkább elősegítik majd az Unió gazdasági fellendülését, amely kritikus fontosságú a Covid19 utáni időszakban.
A kísérleti projekt kitűzött céljai felülről építkező tevékenységek, alulról építkező tevékenységek, valamint a polgárok közvetlen megkérdezése útján valósulnak meg.
Felülről építkező tevékenységek: E fellépés a közigazgatás szerepvállalására épül egy előretekintő folyamat keretében, amely elősegíti az intézmények stratégiáinak és digitális megoldásokra vonatkozó ütemterveik végrehajtásának összehangolását.
Ezáltal a projekt támogatja a közszolgáltatások racionalizálását és hozzájárul Európa fenntarthatósági átállásához.
A gyorsan változó ökoszisztéma dinamikájának feltárásához a forgatókönyv-építési szemléletet alkalmazzuk, amelyet a sikertörténetek megosztása egészít ki.
A projekt azt is vizsgálja, hogy a közigazgatási szervek mely területeken teremthetnek új lehetőségeket a kkv-k és az induló vállalkozások számára a digitális megoldások használatával és közös beszerzésével.
Ez az elemzés támogatni fogja a digitális megoldások közigazgatásban való használatára irányuló erőfeszítéseket az Unió stratégiai célkitűzéseinek elérése érdekében, beleértve az éghajlatváltozás elleni küzdelmet és a digitális átállás előmozdítását is.
Alulról építkező tevékenységek: E fellépés a gyorsan bővülő GovTech-ökoszisztémát használja fel olyan ötletek összegyűjtésére, amelyek segítik a közigazgatási szerveket a digitális megoldások bevezetésében.
Egy olyan közös platform kialakítását, illetve használatát támogatja, amely számba veszi a kihívásokat és lehetővé teszi más közigazgatási szervek hozzájárulását, illetve azt, hogy csatlakozzanak egy adott kihívás kapcsán létrejött konzorciumhoz és megoldásokat szerezzenek be a szolgáltatóktól.
A kísérleti szakaszban a fellépés azokra az ötletekre összpontosít, amelyek a Bizottság által 2020-ban bemutatott stratégiai dokumentumokban említett egy vagy több uniós célkitűzést támogatnak.
Például: az ún. „digitális innovációs kihívás”, amely „A digitális szabványok újrafelhasználása a kkv-ágazat támogatása érdekében” című kísérleti projekt keretében indult és a 2019.
évi költségvetés részeként hagyták jóvá, inspirációként szolgálhat, tekintve, hogy ez a formátum sikeresnek bizonyult a szereplők széles körének bevonása és az innovatív közösségi ötletbörze révén (*).